سیّد یحیی‌نین موکمل بیر تحصیل آلدیغی شک‌ّسیزدیر. اثرلری‌نین چوخونو عرب دیلی و فارس دیلی نده یازمیش اولماسی اؤز دوغما آذربایجان تورکجه‌سی ایله یاناشی بو ایکی دیله ده حاکیم اولدوغونو گؤستریر.[19] اثرلری ایسلام دینینه عایید بیر چوخ علم ساحه‌سینه دریندن بلد اولدوغو تصوّورونو یارادیر. شاماخی‌دان نه واخت گئتمه‌سینه دایر بیر معلومات اولماسا دا، تحصیلینی دوغما شهرینده تامام‌لادیغی احتیمال ائدیلیر.